google/wiki40b huggingface dataset:
Steigvilių vėjo malūnas

Istorija

Steigvilių malūną 1891 m. pastatė Jonas Beinoravičius, padedamas latvio malūnų meistro Bredikio. Jonas Beinoravičius dirbo malūnininku iki mirties, tuomet malūno valdymą perėmė jo sūnus Juozas Beinoravičius - Beinoras. 1941 m. malūnininku tapo Antanas Beinoras (Juozo sūnus). Šis, pasikeisdamas su broliu Pranu, dirbo malūne taip pat iki mirties 1976 m. Vėlesnius du metus malūne dirbo Pranas Beinoras, kol 1978 m. jį pakeitė Juozas Pašiškevičius. Paskutinis Steigvilių malūno malūnininkas buvo Bronislavas Nausėda, dirbęs čia nuo 1988 iki 1993 m.
Sovietmečiu malūnas keletą kartų buvo atnaujintas, XX a. 7-ajame dešimtmetyje įrengtas elektros variklis, XX a. 9-ajame dešimtmetyje apskardintas stogas ir sutrumpinti sparnai, išmontuoti kepurės sukiojimo grąžulai.
2008 m. malūnas buvo apvogtas.
2010 m. apatinė malūno dalis apkalta medinėmis lentomis.
2016 m. įamžintas filmuke „Steigvilių malūnas“.
Lytinis aktyvumas

Lytinis aktyvumas – žmogaus veikla, kuria siekiama patenkinti lytinius poreikius. Jį lemia daug veiksnių, tiek biologinių, tiek ir socialinių – psichologinių (amžius, lytis, lytinis potraukis, ankstesnė patirtis, darbinis aktyvumas ir kt.). Lytinį aktyvumą taip pat lemia lytiniai bioritmai.

Lemiantys veiksniai

Tarp biologinių veiksnių dažniausiai lytinį aktyvumą lemia amžius, kūno sudėjimas, somatinė ir psichinė sveikata. Bendru mastu, tarp moterų lytinis aktyvumas yra kiek mažiau išreikštas nei tarp vyrų. Aktyvumą taip pat lemia gyvenimo sąlygos, aktyvumas kitose veiklose, vidinė motyvacija, lytinio partnerio suderinamumas ir pan. Iš kultūrinių veiksnių paminėtina moralinės ir etinės nuostatos, kultūros normos, tautinės ir religinės tradicijos – visa tai, kas bent iš dalies lemia lytinių normų formavimąsi.

Aktyvumas ir amžius

Pastebėta, kad tarp jaunesnio amžiaus žmonių lytinis aktyvumas yra didesnis. Ypač didelis lytinis aktyvumas stebimas sulaukus lytinės brandos, taip pat santuokoje iki atsirandant vaikams (pvz., medaus mėnesio metu sutuoktiniai gali mylėtis keletą kartų per dieną). Su amžiumi lytinis aktyvumas retėja ir susiformuoja vidutiniškas aktyvumas (reguliarus seksas). Žinoma, bet kokios aktyvumo normos nėra taikytinos visiems be išimties, kadangi tai priklauso ir nuo individualių ypatybių. Be to, mažesnis lytinis aktyvumas nebūtinai yra susijęs su nepasitenkinimu – gali būti, kad žmogus save sėkmingai realizuoja kitur.
Nors lytinį aktyvumą lemia tiek biologiniai, tiek ir socialiniai veiksniai, tačiau lytinės brandos metu paprastai vyrauja biologiniai veiksniai (visų pirma dėl lytinių hormonų įtakos), vėliau didesnės įtakos turi socialiniai ir asmeniniai veiksniai, o pradėjus lytinei funkcijai nykti, biologinių veiksnių įtaka vėl padidėja, nors ir ne taip žymiai, kaip lytinės brandos metu. Be to, kai kuriais gyvenimo etapais lytinis aktyvumas gali būti itin didelis, pvz., esant labai geriems santykiams tarp partnerių, jų poreikių suderinamumui, nesant stiprių neigiamų išorinių dirgiklių. Tačiau didelis lytinis aktyvumas vis tiek sugrįžta į vidutines ribas.
2008 m. Prancūzijos Grand Prix

Prieš Grand Prix

Po Kanados GP lenktynių Lewis Hamilton (McLaren) ir Nico Rosberg (Williams F1) sulaukė sankcijų už susidūrimą techninio aptarnavimo zonoje. Abu lenktynininkai Prancūzijos Grand Prix lenktynes, privalės pradėti 10 vietų žemiau tos, kurią pelnys kvalifikacijos metu.

Orų prognozė

Prognozuota, kad savaitgalis bus saulėtas, šiltas ir be kritulių.
Penktadienio ryte numatomas rūkas, o diena debesuota. Oro temperatūra ~25 °C, kritulių tikimybė apie 10 %.
Šeštadienį ir sekmadienį - dangus giedras. Oro temperatūra šeštadienį ~24 °C, lenktynių dieną - apie 29 °C, kritulių tikimybė apie 20 %.

Pirmoji dalis

Treniruotė prasidėjo vangiai. Debesimis užtrauktas dangus, lėtai šylantis asfalto dangos paviršius. Pirmieji komandų bolidai trasoje pasirodė tik prabėgus apie pusvalandžiui nuo treniruotės pradžios.
Pirmosiose Prancūzijos GP penktadienio treniruotėse greičiausias buvo Ferrari lenktynininkas Felipe Massa. Brazilas geriausią savo ratą įveikė per 1 min. 15,306 sek. ir net 0,696 sek. pranoko antrąjį rezultatą pasiekusį Lewis Hamiltoną (1:16.002) ir trečią - Heikki Kovalainen (1:16.055, abu iš McLaren komandos). Praeito sezono čempionas suomis Kimi Räikkönen (Ferrari) liko ketvirtas (1:16.073).
Paskutinėmis treniruotei skirto laiko minutėmis 8-jame posūkyje užsidegė Fernando Alonso (Renault) variklis.

Antroji dalis

Antroje penktadienio treniruočių dienos dalyje greičiausias buvo Fernando Alonso iš Renault F1 komandos. Jis greičiausią savo ratą nuvažiavo per 1 min. 15,778 sek. palikdamas antroje vietoje pirmosios treniruotės lyderį Felipe Massa iš Ferrari (1:15.854) bei jo komandos kolegą Kimi Räikkönen (1:15.999).
Jei pirmojoje penktadienio treniruočių dalyje asfalto danga buvo "šalta", tai antrojoje, išlindus iš už debesų saulei, ji įkaito iki 40 °C. Estoril posūkyje iš trasos buvo išlėkę ir ant saugos zonoje esančio žvyro "pasivažinėjo" Jarno Trulli (Toyota), Felipe Massa (Ferrari) ir Lewis Hamilton (McLaren). Pastarajam komanda buvo priversta pakeisti priekinį bolido sparną. 
Pasibaigus treniruotei pilotai išbandė naująjį saugos automobilio (dar vad. SC, angl. Safety car) reglamentą.
Ferrari lenktynininkas Kimi Räikkönen gavo piniginę baudą už tai, kad penktadienį pavėlavo į iš anksto suplanuotą pilotų instruktažą. Prancūzijos GP teisėjai už šį nusižengimą suomiui skyrė 5 000 eurų baudą.

Šeštadienio treniruotės

Prancūzijos GP šeštadienio treniruotėse greičiausias buvo Nelson Angelo Piquet iš Renault komandos, įveikęs greičiausią savo ratą per 1 min. 15,750 sek., vos 0,009 sek. greičiau už antrąjį rezultatą pasiekusį Red Bull Racing komandos atstovą Mark Webber (1:15.759). Trečias liko Sebastian Vettel iš Scuderia Toro Rosso (1:15.827). Kaip jau įprasta, lyderiai šeštadienio treniruotėse tarp greičiausiųjų nefigūravo, nes važiavo į bolidų bakus prisipylę nemažai kuro. Geriausiai iš jų pasirodė 5 vietą užėmęs Ferrari pilotas Kimi Räikkönen.
Balninkų Šv. vyskupo Stanislovo bažnyčia

Istorija

Balninkuose iki 1544 m. įsteigta parapija. Pasak jėzuito S. Rostovskio, 1585 m. lietuviškai skaitytos evangelijos ir sakyti pamokslai. Per XVII a. karus parapijos dokumentai sunaikinti.
1676 m. medinė bažnyčia ir klebonija buvo begriūvančios. Anykščių ir Balninkų seniūnas Juozapas Zybergas 1771 m. pastatė naują bažnyčią. Paskirtas nuolatinis kunigas Tomas Polujanas aptvarkė bažnyčią. Ji 1773 m. pašventinta. Klebonas A. Jusis su parapijiečiais 1908–1910 m. pastatė dabartinę mūrinę bažnyčią. Ją 1921 m. konsekravo vyskupas Pranciškus Karevičius. 1911–1914 m. veikė Lietuvių katalikų blaivybės draugijos skyrius.
Butrimonių valsčius

Butrimonių valsčius buvo pietų Lietuvoje. Centras – Butrimonys.
Famagustos įlanka

Famagustos įlanka (gr. Κόλπος της Αμμόχωστου, turk. Mağusa Körfezi) − dalis Viduržemio jūros, esanti pietrytinėje Kipro salos pakrantėje. Įlanka pavadinta Famagustos miesto garbei, kuris įsikūręs beveik pačiame įlankos centre ir iki 1974 m. buvo didžiausias Kipro uostas. Įlankos pakrantėje taip pat yra senovinis Salamino miestas-valstybė, esantis Famagustos šiaurėje. Į Famagustos įlanką įteka didžiausia Kipro upė − Pediajas.
Totoriškės (Trakai)

Aplinkinės gyvenvietės

Bražuolė – 3 km
TRAKAI – 5 km
Specialistas (filmas)

Turinys

Hatas atvyksta į Blekstouną, kuriame neseniai buvo nulinčiuotas jo brolis Bredas. Jis buvo apkaltintas apiplėšęs banką ir nužudytas be teismo. Dabar Hatas nori išsiaiškinti, kas iš tiesų įvykdė apiplėšimą ir atkeršyti už brolio mirtį...
Mouse on Mars

Mouse on Mars – 1993 m. susikūręs elektroninės muzikos duetas iš Vokietijos. Nariai – Jan St. Werner iš Diuseldorfo ir Andi Toma iš Kelno. Jų muzika keista, kartais su kitčiniu techno, trance, disko ir sumišusio su analoginiais garsais ambient stilių prieskoniu. Taip pat naudojami gyvų instrumentų (būgnas, bosas, gitara) garsai.

Istorija

Pirmas grupės albumas „Vulvaland“ išleistas 1994 m. britų įrašų kompanijos „Too Pure“. Šis albumas laikomas pačiu 'keisčiausiu' grupės diskografijoje. Čia techno miksuojamas su ambient. Jų antrasis albumas „Iaora Tahiti“ yra kur kas žaismingesnis ir savyje talpina daug didesnę elektroninės šokių muzikos stilių įvairovę.
Bėgant metams Mouse on Mars kūryba darosi vis 'šiltesnė' ir žaismingesnė. Ketvirtame grupės albume „Niun Niggung“ (išleistas kompanijos „Domino Records“ 2000 m.) gyvi instrumentai tampa vis labiau pastebimi. Ši tendencija išlieka ir penktajame albume „Idiology“, o šeštajame albume „Radical Connector“ jau jaučiamas ir „pop“ muzikos prieskonis. Abu pastarieji albumai sodriai pagardinti vokalais, į pagalbą pasitelkiamas būgnininkas Dodo Nkishi. Naujausiame grupės albume „Varcharz“ atlikėjai vėl eksperimentuoja radikaliai nukrypdami nuo savo buvusios stilistikos. Čia vėl karaliauja eksperimentinė elektronika.
Mouse on Mars dažnai koncertuoja gyvai, draugėn pasiimdami ir būgnininką Dodo Nkishi. 2005 m.  išleistas pirmas „gyvos“ muzikos albumas pavadinimu „Live 04“.
Mouse on Mars bendradarbiavo ir koncertavo su grupe Stereolab devinto dešimtmečio viduryje. Šios draugystės vaisius galima išgirsti grupės Stereolab albume „Dots and Loops“ bei single „Miss Modular“, taip pat Mouse on Mars single „Cache Cœur Naïf“. Tuo pačiu laiku jie tarpininkavo prodiusuojant albumą pavadinimu „Time Pie“ buvusiam grupės Kraftwerk būgnininkui Wolfgang Flür jo naujame projekte Yamo.
St. Werner yra išleidęs ir solinį darbą pseudonimu „Lithops“ kartu su partneriu Markus Popp iš grupės Oval.
Ilgai išleidinėję savo albumus kitose Didžiosios Britanijos įrašų studijose, Mouse on Mars nariai įkūrė savo nuosavą studiją „Sonig“, kurioje jie įrašinėja savo ir kitų Vokietijos atlikėjų darbus. Dabar Mouse on Mars nariai be kūrybos dar užsiima ir filmų garso takelių kūrimu bei kitų atlikėjų kūrinių remiksavimu.
Mykolajivas

Istorija

1784 m. pastatyta rusų tvirtovė. 1788 m. įrengta laivų statykla, 1789 m. gavo miesto teises. XIX a. – XX a. pradžioje viena svarbiausių Rusijos, vėliau TSRS Juodosios jūros laivyno bazių. Nuo 1862 m. mieste veikė prekybinis uostas, XIX a. pabaigoje – trečias Rusijoje pagal prekybos apimtį. 1918–1920 m. miestą užėmė baltagvardiečiai. Nuo 1920 m. priklausė Ukrainos TSR. Nuo 1937 m. srities centras. 1941–1944 m. okupuotas Vokietijos kariuomenės. Iki 1991 m. svarbiausias TSRS karo laivų statybos centras, čia buvo statomi net lėktuvnešiai.

Ekonomika

Vienas didžiausių Ukrainos laivų statybos centrų, jame statoma 60 % visų Ukrainoje pastatomų laivų. Veikia žemės ūkio mašinų, kelių tiesimo mašinų, poligrafijos mašinų, įrenginių įmonės, išvystyta dujų turbinų gamyba – pagaminama 90 % visų Ukrainoje gaminamų dujų turbinų, spalvotoji metalurgija (aliuminio lydymas), chemijos, statybinių medžiagų (gelžbetonio gaminių), tekstilės (mezgimas), siuvimo, avalynės, odos, kosmetikos, maisto pramonė – apdirbama mėsa, pienas, gaminamas cukrus, spiritas, alus.
Druskoežeris

Druskoežeris – nenuotakus vandens telkinys, pasižymintis itin aukšta druskų koncentracija. Tokiuose ežeruose ne tik daug natrio chlorido, tačiau pažymėtina ir daug didesnė nei įprastuose ežeruose kitų mineralų koncentracija, neretai suteikianti neįprastą spalvą ežerui.
Druskoežeriai susidaro aridinėse srityse, kur būdingas didelis garuojamumas, tačiau gan dažnai yra papildomi gėlu vandeniu (dėl sezoninių liūčių, kalnų ledynų tirpsmo, požeminio vandens, įtekančių upių ar kt.). Netekęs vandens šaltinio druskoežeris išdžiūsta ir virsta druskos lyguma.
Daug didelių pasaulio ežerų yra druskoežeriai: Kaspijos jūra, Aralo jūra, Balchašas, Didysis Druskų ežeras, Negyvoji jūra, Namco ežeras. Makgadikgadis Botsvanoje priklausoma nuo sezono būna tai druskoežeriu, tai druskos lyguma. Rusijoje Eltono ir Baskunčiako ežeruose vykdoma druskų gavyba.
Stasys Žirgulis

Biografija

1963 m. baigė Radviliškio Valerijos Valsiūnienės vidurinę mokyklą. 1963–1964 m. studijavo KPI Mašinų gamybos fakultete. 1965–1968 m. mokėsi Kauno Stepo Žuko taikomosios dailės technikume. 1968–1974 m. studijavo LSSR dailės instituto Skulptūros fakultete, įgijo dailininko-skulptoriaus ir pedagogo specialybę.
1974–1975 m. dėstė piešimą ir skulptūrą LDI Kauno fakulteto vakariniame skyriuje. 1975–1983 m. Kauno „Dailės“ kombinato metalo cecho dailininkas-meno vadovas. 1983–1986 m. Lietuvos dailininkų sąjungos Kauno skyriaus atsakingasis sekretorius. Nuo 1988 m. LSSR dailės instituto Kauno pramoninės dailės fakulteto dėstytojas; nuo 1994 m. Vilniaus dailės akademijos Kauno dailės instituto Dailės pagrindų katedros vyr. asistentas, nuo 2000 m. lektorius. Dėsto skulptūrą, piešimą ir kompoziciją. 
Sutuoktinė Birutė, sūnus Ridas (g. 1970).

Politinė veikla

Nuo 1998 m. Lietuvos liberalų sąjungos, 2006–2010 m. Lietuvos Respublikos liberalų sąjūdžio, nuo 2011 m. sąjungos „TAIP“, nuo 2014 m. Lietuvos laisvės sąjungos (liberalai) narys. 2000–2003 m., 2003–2007 m. ir 2007–2011 m. Kauno miesto savivaldybės tarybos narys. 2003–2007 m. Antikorupcijos komisijos pirmininkas.
Lenkijos krepšinio lyga

Dabartiniai KML klubai

2014–2015 m. sezone Lenkijos krepšinio lygoje rungtyniauja 16 komandų:
Sydne Rome

Biografija

Sidnė gimė Ohajuje, pasiturinčioje šeimoje (jos tėvas buvo sėkmingai veikiančios plastiko gamybos koncerno prezidentas).
Kine ji pradėjo vaidinti 1969 m., nusifilmavusi britų komedijoje „Some Girls Do“. Siekdama karjeros, po metų ji persikėlė į Italiją, kur prisijungė prie eilės užsienio aktorių, sulaukusių sėkmės Europos kine (Tomas Milian, Barbara Bouchet ir kiti). Be vaidmenų kine, Sidnė išbandė jėgas ir kaip dainininkė, išleido keletą singlų.
1980-ųjų pradžioje, populiarėjant aerobikai, išleido populiarumo sulaukusią vaizdajuostę „Aerobic Fitness Dance“, o 1982 m. pozavo žurnalui „Playboy“.
Aktorė du kartus ištekėjusi, turi 2 vaikus.
Bikuškis

Istorija

XVIII a. pabaigoje čia minimas Bikuškio dvaras Alaušo ežero pusiasalyje, priklausęs Prušinskams, Puzinauskams ir Utenos apskrities gydytojo A. Svilo šeimai.
Apūrė (valstija)

Geografija

Praktiškai visa valstijos teritorija yra plynoje Orinoko žemumoje, tik pačiuose vakaruose siekia Andų pakraštį. Apūrės valstijos upės priklauso Orinoko baseinui: pietrytine riba teka pats Orinokas, šiaurine – Apūrė, pietine – Arauka ir Meta. Būdingi Los Llanos gamtinio regiono kraštovaizdžiai (savanos su galeriniais miškais upių slėniuose).
Valstijos simbolis – likanija (Licania pyrifolia).
FC Hjørring

Istorija

Klubas įkurtas 2006 m., o 2013 m. vasarą prasidėjo bendradarbiavimas su Frederikshavn fI ir nuo tų metų radosi kitas darinys, žinomas Vendsyssel FF pavadinimu.
Iš kito klubo (Hjørring Idrætsforening) įsigijo Pirmojo diviziono licenciją.
Kelis sezonus (2010/11, 2011/12  ir 2012/13 m.) klubas žaidė Pirmame divizione.
Antarktidos vėliava

Pasiūlymai

Yra keletas pasiūlymų kaip turėtų atrodyti Antarktidos vėliava, bet dažniausiai minimi Graham Bartram ir Whitney Smith vėliavų projektai.

Graham Bartram Antarktidos vėliavos projektas

Britų veksilologo pasiūlyta Antarktidos vėliavos koncepcija yra sukurta Jungtinių Tautų Organizacijos vėliavos pagrindu.
Stačiakampiame mėlyname vėliavos plote per centrą įkomponuotas baltas Antarktidos žemėlapis.
Vėliavos projektas puvo pademonstruotas 2003 m. vykusiame 20-me Tarptautiniame Veksilologų kongrese (Stokholmas, Švedija). Ši vėliava turi daugiausia gerbėjų.

Whitney Smith Antarktidos vėliavos projektas

Whitney Smith projektas – stačiakampiame oranžinės spalvos (oranžinė spalva siejama su tarptautine pagalba, saugumu) plote, prie flagštoko esančioje pusėje, įkomponuotas baltas simbolis – dvi žmogaus plaštakos laiko dalį žemės gaublio, kurioje yra Antarktidą. Virš jo radė A (A – pirmoji Antarktidos pavadinimo raidė).
Vėliava nebuvo rodoma oficialiuose renginiuose, tačiau šis projektas taip pat populiarus.

Antarktidos teritorijų vėliavos

Kai kurios valstybės turi vėliavas reprezentuojančias arktines mokslines bazes įsikūrusias Antarktidoje ir teritorijas aplink jas.

Prancūzų Pietų ir Antarkties teritorijos vėliava

Vėliava savo kompozicija panaši į Britų Antarkties teritorijos vėliavą – skiriasi proporcijos ir spalvos. Mėlyname fone, kantone Prancūzijos vėliava, o laisvojoje pusėje komisionierių emblema.

Argentinos Tierra del Fuego

Oranžinės ir mėlynos spalvos vėliava pagal diagonalę atskirta baltu paukščio siluetu, virš kurio, mėlyname fone, Pietų kryžiaus žvaigždyno baltos žvaigždės.
Vėliava yra adaptuota 1999 m., po konkurso šiai vėliavai sukurti.

Čilės Magallanes Region vėliava

Čilės naudojama Magallanes Region vėliava yra mėlynas stačiakampis, kurio papėdėje (apačioje) įkomponuoti šeši geltoni, pariškinti balta fimbra, kalnai. Mėlyname plote įkomponuotas baltų žvaigždžių Pietų kryžiaus žvaigždynas yra paslinktas arčiau flagštoko.
Ši vėliava plazda Čilei priklausančiame Magelano regione, Tierra del Fuego salose.
Milašaičiai

Istorija

Istoriniuose šaltiniuose 1596 m. paminėtas Milašaičių dvaras. 1924 m. įkurta pradžios mokykla, 1964–1975 m. aštuonmetė. TSRS okupacijos metais – Stalgėnų apylinkės tarybinio ūkio pagalbinė gyvenvietė.
Andrioniškis

Aplinkinės gyvenvietės

Viešintos – 11 kmSedeikiai – 5,5 kmMikieriai – 12 kmTROŠKŪNAI – 11 kmPasmodai – 5 km
Vikonys – 9 km
ANYKŠČIAI – 12 km
Subaru G4e

Subaru G4e – japonų automobilių gamintojo „Subaru“ elektromobilis. Pirmą kartą pristatytas 2007 m. Tokijo automobilių parodoje. Automobilis penkiavietis, turintis funkcionalų interjerą ir dizainą. Aerodinaminio pasipriešinimo koeficientas – 0,276. Pilnai įkrautomis baterijomis, automobilis gali nuvažiuoti iki 200 km. Pilnas pasikrovimas iš kintamos srovės tinklo trunka apie aštuonias valandas. Greitas pakrovimas iki 80 % baterijų talpos trunka viso labo 15 min. Automobilyje naudojamos ličio jonų baterijos, kurias specialiai sukūrė „Subaru“. Akumuliatoriai sukuria 346 V įtampą ir yra sumontuoti po keleivio sėdyne.
FC San-Pédro

Istorija

Klubas buvo suformuotas 2004 m.
Nusku

Nusku arba Nuska – dievybė Mesopotamijos mitologijoje, dievo Enlilio pasiuntinys, kartais laikomas ir jo sūnumi. Viename šumerų himnų – Enulo ir Ninulės (Enlilio protėvių pagal vieną versijų) sūnus. Buvo siejamas su ugnimi ir šviesa. Kai kada Nusku laikytas ugnies dievo Gibilio tėvu. Žinios apie Nusku siekia apie 2600 m. pr. m. e.
Šumerų poemoje pasakojama, kaip Nusku įteikia Isino karaliui Išme-Daganui karališkąjį skeptrą. Taip parodoma, kad karaliaus valdžią sankcionuoja pats dievas Enlilis. Uruko mieste rastas Seleukidų valstybės laikotarpio tekstas aprašo naktinę aukojimo ceremoniją. Dievų (tarp jų ir Nusku) statulos būdavo nešamos paskui liepsnojantį deglą į Anu šventyklą. Šio laikotarpio tekstuose Nusku – ugnies dievybė, dievo Anu pasiuntinys ar sūnus.
Nusku simbolis – lempa. Mesopotamijos mene ji aptinkama pradedant Kasitų dinastijos laikais ir baigiant Naujosios Babilonijos karalystės laikotarpiu.
Nusku buvo vienas iš dievų, kurių užkalbėjimais šauktasi, siekiant apsisaugoti nuo piktų burtų. Manyta, kad padedąs žmonėms naktį, apsaugąs nuo košmarų. Aptiktas Asirijos imperijos laikotarpiu datuojamas amuletas, kuriame pavaizduotas kambarys su Nusku simbolizuojančia lempa. Šis amuletas buvo skirtas nakties metu apsisaugoti nuo demonės Lamaštu, kaip manyta, puolančios nėščias moteris, gimdyves ir kūdikius.
Asirijos imperijos laikotarpiu Nusku drauge su kitomis dievybėmis buvo garbinamas Harane (dabartinėje Turkijoje, netoli Sirijos sienos). Čia jis laikytas mėnulio dievo Sino, kuris buvo aukščiausioji dievybė Harane, sūnumi. Harane didžiąją gyventojų dalį sudarė aramėjai, todėl manoma, jog Asirijos imperijos laikotarpio asmenvardžiuose aptinkamas dėmuo Nasuh atitinka būtent Nusku. Jį greičiausiai atitinka ir įrašuose senovės aramėjų kalba pasitaikantis dievybės vardas Nsk. Esama požymių, kad Nusku ir susijusių dievybių kultas šiame regione dar buvo išsilaikęs pirmaisiais mūsų eros amžiais.
Vaivorykštė

Vaivorykštė yra optinis ir meteorologinis reiškinys, kuomet Saulei apšvietus atmosferoje esančius vandens lašelius, danguje atsiranda ištisinė spalvų spektro juosta. Vaivorykštės forma – spalvotas lankas su raudona spalva išorinėje lanko pusėje ir violetine vidinėje lanko dalyje. Dvigubos vaivorykštės atveju matomas antras, ne toks ryškus lankas, kurio spalvų linijos išsidėsčiusios atvirkštine tvarka.
Vaivorykštę sudaro ištisinis spalvų spektras, tačiau paprastai matoma tokia spalvų seka: raudona, oranžinė, geltona, žalia, žydra, mėlyna ir violetinė.
Vaivorykštė iš tikro nėra tam tikroje dangaus vietoje. Ji yra optinis reiškinys ir jos matoma vieta priklauso nuo stebėtojo ir Saulės padėties. Visi vandens lašeliai vienodai laužia spindulius, tačiau tik dalis šių spindulių pasiekia stebėtojo akis. Šie spinduliai ir sudaro stebėtojui vaivorykštės vaizdą. Vaivorykštė visada yra priešingoje stebėtojui pusėje, nei Saulė.

Reiškinio paaiškinimas

Pirmasis išsamų mokslinį šio reiškinio aprašymą, remdamasis šviesos lūžio dėsniai 1637 metais pateikė Renė Dekartas. Nors yra žinoma, kad jau persai XIII-ame amžiuje kėlė idėjas apie vaivorykštę, kaip apie Saulės šviesos atspindį nuo debesų.
Vaivorykštės efektas galimas, kai ore yra vandens lašų, kurie apšviečiami saulės spindulių, sklindančių iš už stebėtojo nugaros, nedideliame aukštyje arba atitinkamu kampu. Gražiausios vaivorykštės susiformuoja, kai dalis dangaus yra debesuota, o stebėtojas yra po giedra dangaus dalimi. Vaivorykštę taip pat galima dažnai pamatyti prie krioklių bei fontanų, ir netgi saulėtą dieną laistant daržą.
Vaivorykštė atsiranda dėl Saulės šviesos dispersijos, kai spinduliai lūžta pereidami per lašus, kurie yra beveik sferos formos. Šviesa pirmiausiai lūžta, jai skverbiantis pro lašo paviršių, tada atspindima antrojo lašo paviršiaus, ir dar kartą lūžta išeidama iš lašo. Tokiu būdu įeinanti šviesa atspindima įvairiais kampais, kurių dydis priklauso nuo lašo lūžio rodiklio.
Tyrimai yra parodę, jog gryniausių spalvų vaivorykštė atsiranda tada, kai lietaus lašų skersmuo būna nuo 0,5 iki 1 milimetro – kuo lašai smulkesni, tuo blyškesnė vaivorykštė.

Mėnulio vaivorykštė

Labai retais atvejais panašų reiškinį, vadinamą mėnulio vaivorykšte, galima stebėti ir naktį, ryškiai šviečiant mėnuliui, tačiau dėl žmogaus regėjimo savybių (sunkiau išskiriamos spalvos, kai šviesa neryški) ji dažniausiai atrodo balta.
Anykščių rajono savivaldybė

Žymūs žmonės

Anykščiuose yra J. Tumo-Vaižganto, K. Radvilos, J. Biliūno, A. Vienuolio, J. Kairio gimtinės.

Savivaldybė

Savivaldybės atstovaujamoji valdžia – Anykščių rajono savivaldybės taryba, vykdomoji valdžia – Anykščių rajono savivaldybės administracija.
Genčų Medsėdžiai

Kultūros paveldas

Genčų Medsėdžių senosios kapinės (XVII–XIX a.).
Echolokacija

Biologinė echolokacija

Echolokacija, atsiradusi biologinės evoliucijos metu. Echolokuojantys gyvūnai paprastai naudoja ultragarsą.
Echolokuodami gyvūnai orientuojasi aplinkoje judėdami, ieško maisto, aptinka priešus ir kliūtis. būdas, kuriuo gyvūnai pajunta daiktus ar maistą. Jie siunčia aukšto dažnio garsų pliūpsnius. Šių garsų aidas grįžta iki gyvūno, kuris pagal aidą nustato, kas yra netoliese.
Echolokacija naudojasi šikšnosparniai, banginiai ir delfinai.
Žmonės, tyrinėdami biologinę echolokaciją, ėmė kurti techninės echolokacijos įtaisus (bionika).

Techninė echolokacija

Techninė echolokacija – echolokacija techniniais įtaisais.

Echolokacija vandenyje

Įtaisai – echolokatoriai, echolotai, sonarai.
Naudojama vandens telkinių gyliui matuoti ir dugnalapiams sudarinėti, žvejyboje – žuvų telkiniams aptikti, karyboje – povandeniniams laivams, torpedoms, plaukiojančioms minoms aptikti.

Echolokacija dujose

Įtaisai – ultragarsiniai tolimačiai.
Naudojama gamybos linijose ir pan.

Echolokacija kietose medžiagose ir kūnuose

Techninė echolokacija yra ir ultragarsinė diagnostika, naudojama technologijose (pvz., plyšiams ir tuštumoms metalo detalėse aptikti metalurgijoje), medicinoje (organų pokyčiams aptikti) ir t. t.
Dmitrijaus Laptevo sąsiauris

Dmitrijaus Laptevo sąsiauris (rus. Пролив Дмитрия Лаптева) – sąsiauris Arktyje, skiriantis Naujojo Sibiro salas (Did. Liachovo salą) nuo Azijos žemyno (Jakutijos krantų). Jungia Laptevų jūrą (vakaruose) su Rytų Sibiro jūra (rytuose).
Ilgis 115 km, plotis 50-61 km. Gylis 11-16 m. Krantai žemi. Didžiąją metų dalį sąsiaurį kausto ledas. Pakrantėse į paviršių išeina iškastinis ledas. Pietinis (žemyninis) sąsiaurio krantas vadinamas Ojogos Jaro krantu.
Sąsiauris pavadintas 1740 m. jį atradusio jūrininko Dmitrijaus Laptevo garbei.